ISANDA LAUAS
Tere tulemast saatesse!
Meil on kombeks enne saate tegemist kogu meeskonnaga palvetada.
Ja ma võin öelda, et sellel korral oli Püha Vaimu ligiolu eriti tugev!
Usun, et see saade toob Püha Vaimu teleekraani kaudu ka teie kodudesse.
Sest see on Jumala tahe!
Seekordne külaline on inimene, kes on varemgi siin olnud.
Tere tulemast Kari Kourilehto!
Esimeses saates rääkisime sinu elu tähtsaimatest perioodidest,
aga kuna on tulnud ka uusi vaatajaid, siis kordame selle veidi üle.
Sul on 5 aasta jooksul olnud 2x vähk ja Jumal on sind sellest tervendanud.
Aga alustame sinu noorusest ja sellest, kuidas kulges su tööelu
ning millal haigestusid vähki?
See oli 2007 septembris-oktoobris, kus avastati,
et mul on nii tugev eesnäärme vähk, et see on levinud luustikku.
Selle vastu pole ravimit, vaid on hormoonid,
mis võivad vähi levikut aeglustada.
Kui ma seda kuulsin, tulin koju ja mul tuli tugev tahe otsida Piiblist,
mida Jumal selle kohta ütleb.
See tahe polnud minust enesest, vaid see tuli Jumalalt.
Jumal tõmbas mind tugevalt oma poole.
Koju jõudes hakkasin kohe Piiblit lugema.
Hakkasin sirvima Piiblit algusest lõpu poole ja otsima,
mida Piibel räägib päästest ja tervenemisest.
See viimane oli mulle siis kõige pakilisem asi.
Hästi kiiresti, vaid mõne päevaga, lehitsesin läbi need kohad
ja leidsin sealt täitsa uutmoodi Jumala, kellest varem polnud kuulnud.
Ma leidsin sealt Jumala, kes päästab, vabastab, tervendab ja annab jõudu.
Annab rahu, armastuse ja elu. Mõtlesin, et küll on imeline Jumal!
Sellisest Jumalast pole mulle keegi kunagi rääkinud!
Jumal andis mulle tahte lugeda Piiblit ja uurida seda nii,
et ma ei saanud seda käest ära pannagi!
Kogu see tahe tuli Jumalalt!
Nii lugesingi Piiblit ja tegin usuotsuse.
Olin noorena kuulnud oma ema palveid
ja erinevatel elutappidel ka ise palvetanud ja palunud abi Jumalalt,
aga samas elanud ikka nii nagu ise tahtsin.
Nüüd kogesin vajadust teha meeleparandus,
paluda patud andeks ja hakata järgima Jeesust.
Kui ma alguses veel Jumalast midagi ei teadnud,
siis ma lihtsalt hüüdsin Teda appi: "Jumal tervenda ja päästa mind!"
See oli minu esimene palve.
Natuke hiljem tegin seda nagu Roomlaste kirjas on õpetatud:
"Kui sa oma suuga tunnistad, et Jeesus on su Issand
ja südames usud, et Jumal on Ta surnuist üles äratanud,
siis sa saad päästetud".
Algas imeline elu!
Otsekui üle öö muutus kõik!
Siis ma ei teadnud vaimust, hingest ja ihust kuigi palju,
aga kogu mu olemus muutus!
Läks mööda paar nädalat ja ma pidasin ühel hommikul vaikset hetke.
Ei teagi, kust ma seda olin õppinud, aga olid vaid mina ja mu Piibel.
Ma ei küsinud siis kelleltki nõu.
Mul polnud ka veel TV7't siis ja polnud ka mingit kirjandust.
Aga mul Piibel ja usk sellesse Jumala Sõnasse.
See usk anti mulle.
See tegi kogu aeg suuri imesid.
Läks paar nädalat, kui Püha Vaim tuli ühel hommikul mu üle
ja tulid ka rahu ja rõõm ning kõik valud kadusid ära!
Ja nii juhtus igal hommikul kogu mu haiguse ajal!
Nädal varem teatasin tööandjale, et ma tulen tööle. Ma olen terve!
Ma olin sisemiselt täitsa terve. Ma olin terve, aga mitte täielikult.
Kätes ja ülakehas olid veel teatud valud.
Olin kuu aega haiguslehel ja läksin seejärel tööle.
Olin 3 aastat tööl ja kõik läks väga hästi,
sest Jumal ja Püha Vaim varustasid mind igal hommikul väega,
rahuga ja ka armastusega.
Läks veel natuke aega
ja kuskil detsembris ütles Jumal mulle palve ajal,
et ma kordaksin, mida olin varem palunud.
Ma palvetasin:
"Kallis Jeesus, kas Sa saadaksid palun oma allkirjaga Jumalale selle palve,
et võiksin sellest haigusest täiesti terveneda!"
Mõne hetke pärast vastas Ta mulle kuuldaval häälel:
"See saadetakse!"
3 nädala pärast, jõulude ajal, tõusin üles
ja tundsin end olevat täiesti terve.
5 aastat möödus kenasti ja kuigi ma olin täitsa terve,
kiusas hingevaenlane mind täiega.
Aga eelmisel kevadel oli rutiinne kontroll, kus arst tundis suurt huvi minu vastu,
et kuidas ma olin sellest välja tulnud?
Uuringuid pikendati ja siis äkki avastati, et mul on jälle vähk!
Ja seekord hullem kui enne.
2013 märtsi lõpus olid mu vähinäitajad kolmekordsed.
Mulle pakuti ravimeid, aga ma ütlesin,
et palvetan Jumala poole, et Jumal aitab.
3 kuu pärast läksin uuesti kontrolli ja näitajad olid tõusnud veelgi!
Nagu mäletan, olid vähinäitajad 49.
Siis tehti 3 kuune hormoonravi kuur. Seejärel ma keeldusin seda jätkamast.
Suvel juhtis Jumal mind Kanadasse.
Seal oli tervenemiskoosolek, kus oli palju inimesi
ja ainuke ravim oligi Jumala Sõna.
Usk sellesse Sõnasse ja enese toitmine sellega.
Sinna minnes olin hea tervise juures,
kuna olin juba ise läbinud Jumala Sõna kuuri.
Koosolekud kestsid 2 nädalat. Teisel päeval kõik valud kadusid.
Lõpu poole tundsin, et olen täiesti terve!
Kanadast tulles oli mul arstiga lepitud kokku kontrolli aeg.
See oli 2 nädalat peale mu tulekut.
Ma tegin vere ja uriini proove.
Olime ka kokku leppinud, et arst helistab mulle ja teatab,
kuidas olukord on ja ta ütles:
"Nüüd on vähinäitajad nii väikesed, et aparaadid õieti ei näitagi!"
Ehk alla 0,05. Tänu Jumalale!
Olin täiesti puhas! See on ju suur ime, et Jumal pühib teist korda minema
surmava haiguse!
Seda Jumala Sõna ja ka eestpalvete abil!
Selles Sõnas, see on Jumala ja Jeesuse Kristuse Sõna,
see on sama kui elav Jeesus Kristus ise. Selles on tugev vägi!
Nii tugev vägi, et meie, inimesed, seda ei mõista.
Kui me toidame endid selle Sõnaga iga päev
ja võtame selle omaks usu kaudu, siis siin Sõnas on Jeesuse vägi.
Elav Sõna. Ja kui see pääseb usu läbi südamesse ehk vaimu,
siis sealt läheb see edasi kogu kehasse.
See Sõna teeb seda, mida see ütleb tegevat.
See Sõna on elu.
Jeesus ütles, et need sõnad, mis ma olen teile rääkinud,
on vaim ja elu.
Neis on Püha Vaim, Jumala elu.
Need sõnad, nagu Õpetussõnad ütlevad, on eluks ja terviseks kogu sinu ihule.
Ehk siis sellist paganat, nagu ma olin, tõmbas Jumal enda poole.
Ta osutas seda Sõna. Ta andis usku sellesse Sõnasse.
Siin on see vägi, sest Jeesus ütles, et:
"Tema on tulnud tooma meile elu; ülikülluslikku elu.
Varas ei tule muuks, kui varastama, tapma ja hävitama.
Tema aga on tulnud tooma ülikülluslikku elu."
Selles elus, mille Jeesus tõi, on kõik.
Pääste, tervenemine, rahu, rõõm, armastus ja vägi.
Siin on kõik, mida Jeesus meile annab. See on selles Sõnas.
See on olnud nii vägev pääseda ühendusse Jumalaga.
Ja saada siit Sõnast iga päev väge. See muudab täielikult inimese elu!
Sõbrad, ärge kunagi lootke muu peale kui Jumala Sõnale!
Ärge kunagi uskuge midagi sellist, mida räägitakse omast mõistusest.
See on usuasi.
See võetakse usus vastu, mitte mõistusega.
Vaid südame usuga.
Läksin nüüd veidi pikale.
Sa võtsid selle usus vastu.
Usk tuleb kuuldust ja kuuldu Jumala Sõnast.
See on kui kingitus, mis meile ülalt antakse.
Nagu sinagi leidsid end alguses raske olukorra ees.
Sul oli ravimatu vähk.
Samas ei teadnud sa midagi usuasjadest ja Piibel kogus riiulil tolmu,
aga sa said esimalt kingituse - usukingituse!
Just nii. Jumal andis mulle südamesse usukingituse.
See pole mõistuse usk, vaid see on südame usk!
See on Kristuse usk.
Sest Markuse 11: 22, 24 öeldakse, et olgu teil usku Jumalasse!
Algkeeles tähendab see: "Hoidke Jumala usku!"
See usk tuleb siia ja see on kingitus.
Ja kui see on seal ja saab juhtida sinu ihu, meeli ja kõike muud,
siis me patune ihu ja meel muutuvad vähehaaval Kristuse sarnaseks.
Täpselt nii! See on selline olukord, et kui sa võtad Jumala Sõna tõsiselt,
usud sellesse südameusuga, mille Jumala on sulle andnud,
siis see tuleb loomulikult.
Kui sa end iga päev sellega toidad,
siis sa kogu aeg uuendad ennast - vaimu, hinge ja ihu.
Jumala Püha Vaim pääseb kogu aeg sinna jõudu lisama.
Püha Vaim teeb selle kõik elavaks. Kogu ihu!
Nii nagu Rooma kiri 8:11 ütleb.
See on tugev ühtsus koos Püha Vaimuga.
Muide ka Sõna ja Püha Vaim on üks, kuna Piibel on Püha Vaimu kirjutatud.
Kui Püha Vaim pääseb inimese sisemusse,
siis see juhib tema elu Sõna järgi.
See on see, et andke oma ihud juhtida eluks! Laske Vaimul täita end.
Ja seda iga päev! Tema täidab rõõmuga. Tema tahab täita! Tema tahab juhtida!
See asi on nii lihtne, kui pääsed ühendusse Jumalaga.
Kui meid poogitakse Kristusesse, kes ise oli juudi juurtega,
siis sealt tuleb see Kristuse vägi meisse.
Et me ei läheks kreeka loogikaõppe järgi, vaid me oleme poogitud Kristusesse.
Meie mõistuse otsused tuleb aina alistada Jumalale.
Hea võrdlus on viinapuu võrdlus.
Jeesus on viinapuu ja meie oleme selle viinapuu oksad.
Kui me püsime selles viinapuus,
siis viinapuu kaudu saame selle elu oma okstesse.
Mõelgem! Me saame Jeesuse elu, kui me püsime Temas!
Jeesuse elu voolab Püha Vaimu läbi meisse.
Ja ka usu kaudu.
See on võimas kogemus saada maapealses elus kogeda,
et oleme Jumala lapsed,
kes on alati Jumalaga ühenduses Püha Vaimu kaudu.
Piiblis öeldakse ka, et: "Ilma pühitsuseta ei saa näha Jumalat".
See tähendab seda, et me ei jää kuhugi toppama,
vaid see on dünaamiline suhe selle puuga, milleks on Jeesus Kristus.
Me kasvame sellesse ja pühitseme endid.
Teeme seda taevase kirkuse suunas, sest Jeesus ütles ristil:
"Isa, anna mulle see sama kirkus, mis mul oli enne,
kui ma tulin siia maailma".
Ehk siin on siis see sama Jumala kirkus, siin on selle taevalik olemus.
Sest Jumala kirkus on Jumala olemus.
Kui oleme selles, siis pimedus kaob.
Seda ei pea välja ajama, vaid see kaob ise.
Kui Jumala kirkus tuleb, siis me kasvame kirkusest kirkusesse.
Ehk siis Püha Vaim hoiab meid Jumala kirkuse suunal.
Iga päev aina uuesti ja uuesti.
Siis pole vaja ajada Kuradit minema.
Kui Jumal tuleb siia, siis Kurat peab eemalduma.
See on nagu pimedusega -
kui sa paned tule põlema, siis pimedus taandub koheselt.
Kui Tema kirkus on meis, siis me ei pea kartma pimedust,
kuna oleme valguses.
Kui valgus tuleb tuppa, siis pimedus kaob minema.
Nii see on. Me keskendume vaid olulisele
ja oluline on Jeesus Kristus, kes on sama kui Jumala Sõna.
Just täpselt! Me ei keskendu kurjusele, vaid Jeesusele Kristusele.
Me peame seda meeles ja teadustame endale, kes me oleme Kristuses.
Me oleme Jumala lapsed. Tema pärijad koos Kristusega.
Me kuulume Jumala perre ja Jeesus on selle pere pea.
Jumal on meid päästnud pimeduse võimu alt
ja toonud oma armsa Poja juurde.
Jumal on meid vabastanud käsu needusest, mille sees on ka haigused.
Jumal on vabastanud meid patu ja surma seaduse alt.
Me pole enam patu orjad. Me oleme armu all.
Jumala Püha Vaim on tulnud elama meie südamesse
ja selles on see vägi.
Kui Püha Vaim tuleb teisse, siis te saate väe.
See on tugev Jumala vägi.
Seepärast me ei pea ajama endast deemoneid välja.
Nagu me teame, me elame lõpuaegades
ja Jeesuse tagasitulek on lähedal.
Tema valmistab ette oma pruuti, kellel oleksid plekita ja kortsuta riided.
Kuna sa oled kasvanud selles 5-6 aastat, mida Jeesus on su ellu toonud
ja oled näinud Tema pruudi rüüd,
siis mis mõtted sul sellega seoses tekkivad?
Ma ütleksin nii, et me kristlaste esimene asi on see,
et me peaksime võtma seda Sõna - Jumala Sõna.
See on just nii nagu see on kirjutatud.
Siin on see pääste! Siin on see tervenemine!
Siin on kõik, see on Jeesus Kristus.
See Sõna juhib meid elus olema Jeesuse moodi.
Usu sellesse ja sellest lähtub ka sõnakuulelikkus,
sest Jumala Vaim, kui see tuleb me südamesse,
siis see juhib meid ka sõnakuulelikku ellu.
Ma ei taha küll kedagi arvustada, aga ütleksin vaid seda,
et Jumala Sõna pühadus on maailmast kadunud.
Teine asi on see, et meil ei kutsuta inimesi päästele.
Kolmas asi on see, et liiga vähe rõhutatakse seda,
et usk Jumalasse on sama kui usk Jumala Sõnasse.
Usu läbi võetakse see kõik vastu.
Oluline on ka tähele panna, et usk kasvaks.
Järgmine asi, mida me üldiselt ei kuule, on Püha Vaimu tähtsus.
Jeesus ütles, et Tema ei jäta meid orbudeks.
Johannese 14:15 ütleb:
"Kui te armastate mind, siis te järgite minu käske.
Ja mina pöördun Isa poole ja Tema annab teile teise kaitsja,
samaväärse, kui Jeesus. Tema on samaväärne kui Isa ja Jeesus.
Tema on tõe vaim. Tema on teis."
Jeesus ütleb veel nii toredasti, et:
"Mina olen oma Isas, teie olete minus ja mina olen teis."
Mõelge, inimesed! Teil on Kristuse elu! Sinus on Kristuse elu!
Seal on ka Kristuse vägi, tarkus ja arusaamine.
Seetõttu laske Vaimul end iga päev täita
ja juhtida oma elu iga päev!
Seetõttu peaks kõvasti paluma, et Jumal tooks ühe ärkamise.
Nagu sa just rääkisid -
kui me loeme Jumala Sõna ja võtame selle vastu,
siis saame ka maitsta seda Jumala headust.
Seepärast ei olegi mitmed inimesed usus näljased,
et nad pole kunagi saanud maitsta Jumala headust.
Ehk teisisõnu öeldes:
nad pole kunagi andunud Jumala ligiolule, Sõnale ja kuulmisele.
See on tark ütlus! On väga tähtis pääseda kogema Jumala ühendust.
Kui anduda Sõnale, Jeesusele ja Pühale Vaimule.
Kui Püha Vaim ja Jeesus tulevad su südamesse,
siis see võimas kogemus, see armastus, mis ka siia tuleb, on nii võrratu!
See on nii vägev, et kui seda korra kogeda,
siis seda tahaks kogeda igal hetkel.
Misjonikäsus öeldakse: "Minge ja kuulutage rõõmusõnumit!"
See on siis rõõmusõnum.
Ja kui me seda inimestele räägime, siis imed ja tunnustähed järgivad meid.
Teisiti öeldes:
Inimesed pääsevad kogema ja nägema Jumala headust ja armastust
nii oma ihudes ja meeltes kui kogu oma olemuses.
Just nii see on. Siia liitub ka see, et kui Jeesus tuli andma meile elu,
siis selle alla kuulub kõik.
Inimesed on igal pool haiged. Kogu maailm on haigeid täis.
Puudub Jeesus ja Tema elu.
Puudub Jeesuse armastus. See võimas armastus.
See arm, mida Ta tuli tooma.
Ta tuli meile tõesti tooma kõike head.
Aga meie ei taipa seda, ega ka võta seda vastu.
Aeg on juba nii kaugel, et ma annan sulle, Kari, võimaluse
öelda televaatajatele seda, mida Püha Vaim sulle südamele on pannud.
Kallid televaatajad! Ma olen seda korduvalt rääkinud,
kui tähtis Jumala Sõna on meile.
Sõbrad, ma kutsun teid veelkord üles lugema iga päev Jumala Sõna!
Sest sellest Sõnast saate väe, tarkuse, mõistmise ja rahu
ning see toob ka pääste.
Evangeelium on Jumala vägi
ja see toob pääste kõigile, kes selle vastu võtavad.
Siin on ka tervenemise vägi. Siin on kõik, mida Jeesus tuli tooma.
Pole midagi paremat elus, kui võtta vastu Jumala Sõna siit Piiblist.
See on Elava Jumala kõne. Jumala Sõna on elav ja võimas.
See on teravam, kui ükski kaheteraline mõõk.
See lööb sügavale vaimu ja hinge. See tungib inimese keha igasse kohta.
Sõna, mis lähtub Jumala suust ja on kirjutatud siia Piiblisse,
ei tule tühjalt tagasi.
Ta täidab selle ülesande, mille Jumal on andnud.
Sel saab olema edu kõiges, mille jaoks see on saadetud.
Ja veel lõpuks ütlen, et Jumala Sõna on Jeesus Kristus ise.
Alguses oli Sõna. Sõna oli Jumal. Sõna sai lihaks ja asub meie keskel.
Meid on küllalt varustatud Jumala Sõna kaudu nii vägevate aaretega,
et mina palun Jumalat, et Jumal puudutaks teie südameid.
Et te võtaksite Piibli omaks. Tänan!
Kui sina, Kari, oled rääkinud neist kahest vähist,
millest mõlemast Jumal sind tervendas.
Sa räägid asjadest, mida oled ise kogenud
ja sa oled saanud kogeda ka Jumala headust.
Ja nagu ma ka saate alguses ütlesin, on meil siin tugev Püha Vaimu ligiolu.
Ma tunnen seda kogu aeg.
Ma olen täitsa kindel, et see on Jumala tahe,
et see läheks teleekraanide kaudu kodudesse.
Et ka seal juhtuksid Jumala imed.
Mitmelgi saab olema nälg ja janu Piibli lugemise järgi.
Jah, nii on. Kallis Taevane Isa, palun sind Jeesuse nimel,
et sa puudutad igat televaatajat!
Päästa ja tervenda ja vabasta nad kõigist ahelatest!
Tänu Sulle, Jeesuse nimel! Aamen!
Aitäh, Kari, et jagasid neid väga tähtsaid asju meile kõigile.
Levitagu sinu kõne ja teod Jumala põlevat väge kõikjal,
kus iganes sa ka Soomes ei liigu
ja kui räägid kõigist neist headest asjadest,
mida oled kogeda saanud ja mida Jumala Sõna õpetab.
Tõlge: Raul Jürimaa